Irina Fodor și echipa sa au avut parte de un incident neașteptat în timpul filmărilor pentru Asia Express.
Pe rețelele sociale, ea își ține fanii la curent cu aventurile lor în Asia, concurenții neavând acces la telefoanele mobile. De data aceasta, mesajul ei i-a alarmat pe fani.
Irina Fodor a povestit că în Thailanda, în drumul lor către punctul de întâlnire cu concurenții, un copac a căzut brusc pe șosea, chiar în fața mașinii lor.
"Am fost norocoși. Și noi, și cei din mașina de pe contrasens. Nu ne putem continua drumul chiar în acest moment", a povestit Irina Fodor, pe InstaStory, potrivit CanCan.
Drumul a fost până la urmă eliberat de localnici.
În trecut, Irina Fodor a vorbit, pentru Ego, despre provocările de care a avut parte în timpul filmărilor pentru America Express.
"Anul trecut am trecut prin 3 cutremure, prin tot felul de situații! Autoritățile locale ne anunțau că există activitate seismică de la un vulcan. Erau tot felul de situații de acest gen, sigur era cu inima cât un purice și el! Eu eram la mii de kilometri depărtare și 8 ore diferență de fus orar. Știa că nu ajută să îmi zică: 'Țuca, îmi e frică pentru tine'.
Nu, niciodată! (n.r. nu a chemat-o acasă) Știe cât de serioasă sunt atunci când promit ceva. Acest proiect este o responsabilitate pentru mine! În nicio secundă nu aș părăsi echipa doar pentru că mi s-a făcut frică într-un moment!", a spus Irina Fodor.